Žołta pupajca

Žołta pupajca (Nuphar lutea) jo rostlina ze swójźby wutkowych rostlinow (Nymphaeaceae).


 Wopis 
Žołta pupajca jo wódna rostlina a trajne zele, kótarež dośěgnjo wusokosć wót 50 až do 20 cm.

Ricomy su tłuste a roznogaśowane a wopśimjeju alkaloidy.

 Łopjena 
Plěwańske łopjena su šyroko-jajojte a dośěgnu dłujkosć wót 10 až 30 cm. Jich kijaški dośěgnu dłujkosć wót až do 3 m. W dłymokim wóźe feluju plěwańske łopjena. Pódnurjone łopjena su  salatołopjenojte, swětłozelene.

 Kwiśonki 
Kwiśo wót junija až do awgusta. Kwiśonki su kulowate a wjelgin mócnje wónaju. Wóni dośěgnu wjelikosć wót 3 až do 5 cm a cesto nad wódny pówjerch segaju. Pěś keluškowych łopjeńkow su žołte a nutś nygane. Kronowe łopjeńka su młogolicbne, małe a spjerchlinate. 7-24 łopatkojtych nektarowych łopjeńkow jo žołte. Pěstowe platśki su 15- až 20-pruhojte a w srjejźišću lejkojśe pódłymjone.

Kwiśonki se wót brukow a znosowatych muchow woprošuju.

 Płody a semjenja 
Płody su kulowate, kšuškojte kapsle a pód wódu zezdrjaju a do wjelesemjenjowych, plějucych źělow rozpadnu.

Semjenja arilus njamaju.

 Stojnišćo 
Rosće w stojecych abo pómału běžecych, maksimalnje 6 m dłymokich wódach.

 Rozšyrjenje 
Rostlina jo w pśisamem cełej Europje rozšyrjone.

 Wužywanje 

 Pódobna rostlina 
 Mała pupajca (Nuphar pumila) ma 2-3 cm wjelike kwiśonki, kótarež su nažołć zelene. Łopjena dośěgnu dłujkosć wót 15 cm. Wustupuju wjelgin rědko w łuhojtych a górskich jazorach.

 Nožki 

 Žrědła 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 266 
 Ullstein Lexikon der Pflanzenwelt, 1973, ISBN 3-550-16019-4, strona 406 

 Wótkaze 

Kategorija: Wutkowe rostliny
Kategorija: Šćitane rostliny
Kategorija: Wódna rostlina